Hermine mener at siden Ufferts undervisning i et viktig fag er så passiv, og det mens Voldemort er på frammarsj, så er det elevenes ansvar å forberede seg selv. Med Harry som formelt overhode og lærer og seg selv som organisator, arrangerer hun et møte på puben der alle interesserte skriver seg på en liste. Resultatet blir den hemmelige organisasjonen (som egentlig ikke har noe med Humlesnurr å gjøre). Gygrid kommer tilbake, han har vært på oppdrag for Føniksordenen hos jøtulene, som han er halvt i slekt med. Oppdraget var dessverre ikke videre vellykket.